2.  ลักษณะการประกอบธุรกิจ

2.1 ความเป็นมา

จากความสนใจพื้นฐานด้านสื่อสารมวลชน นายทหารอเมริกัน พลตรี อเล็กซานเดอร์ แม็คโดนัลด์
ได้ชักชวนนายประสิทธิ์ ลุลิตานนท์
ร่วมกันก่อตั้งหนังสือพิมพ์รายวันภาษาอังกฤษฉบับแรกของประเทศไทยในชื่อ " Bangkok Post "
โดยถือกำเนิดขึ้นเมื่อวันที่ 1 สิงหาคม 2489 และมีพลตรี อเล็กซานเดอร์ แม็คโดนัลด์
เป็นบรรณาธิการบริหารคนแรก

ต่อมาหลังสงครามโลกครั้งที่สอง นายไคเบล นักลงทุนชาวเยอรมัน ได้ขอซื้อหุ้นของพลตรี
อเล็กซานเดอร์ และแต่งตั้ง นายแฮร์รี่ เฟรเดอริค เป็นบรรณาธิการบริหารคนที่สอง ในปี 2506
ลอร์ด ธอมป์สัน เจ้าพ่อธุรกิจหนังสือพิมพ์เครือข่ายฟลีท ได้เข้ามาเป็นผู้ถือหุ้นรายใหญ่ของบริษัทฯ
มีการติดตั้งแท่นพิมพ์ และอุปกรณ์การพิมพ์
พร้อมกับนำเทคนิคการพิมพ์สมัยใหม่มาใช้เป็นครั้งแรกในประเทศไทย

บริษัท โพสต์ พับลิชชิง จำกัด (มหาชน) ได้จดทะเบียนเป็นบริษัทฯ
ในตลาดหลักทรัพย์แห่งประเทศไทย เมื่อเดือนธันวาคม พ.ศ. 2527

บริษัทฯ ได้เข้าลงทุนในธุรกิจเกี่ยวเนื่องกับหนังสือพิมพ์ และสิ่งพิมพ์ต่างๆ ได้แก่ บริษัท สยามโพสต์
จำกัด จำหน่ายหนังสือพิมพ์ภาษาไทยรายวันในชื่อ " สยามโพสต์ " , บริษัท ฮาเชท ฟิลิปปาคิ
โพสต์ จำกัด ผลิตและจำหน่ายนิตยสารรายเดือน ELLE, ELLE Decor, Cleo และบริษัท
บางกอกโพสต์ แอนด์ มาร์ติน คลินซ์ แอนด์ แอสโซซิเอทส์
เป็นนายหน้าขายโฆษณาให้กับต่างประเทศ ในปี 2539 บริษัท ตรีทศ ทรี-เจเนอเรชั่น จำกัด
ได้เข้าดำเนินกิจการของบริษัท สยามโพสต์ จำกัด แทน และได้ปิดกิจการลงในต้นปี 2541

ในกลางปี 2540 บริษัทฯ
ได้มีการปรับโครงสร้างการดำเนินงานเพื่อรองรับกับวิกฤตการณ์ทางเศรษฐกิจที่เกิดขึ้น
โดยมีการหยุดการดำเนินงานแผนกย่อยๆของกิจการ และมีพนักงานบางส่วนต้องออกจากงานก่อนสิ้นปี

ปี 2541 บริษัทฯได้ปิดแผนกแม็กกาซีน และขายหุ้นในบริษัทร่วมทุน "บจก. บางกอกโพสต์ แอนด์
มาร์ติน คลินซ์ แอนด์ แอสโซซิเอทส์" รวมทั้งการปิดกิจการของบริษัทย่อย "อัลลายด์ นิวสเพเพอร์"
ด้วย

ในกลางปี 2542 โครงการติดตั้งระบบการจัดหน้าหนังสือพิมพ์ด้วยคอมพิวเตอร์
เพื่อเชื่อมโยงการทำงานในส่วนของหน้าข่าวและหน้าโฆษณา
และได้มีการปรับโครงสร้างการทำงานของกองบรรณาธิการบางกอกโพสต์ใหม่ ช่วงปลายปี 2542
บริษัทฯ ได้ยุติการผลิตนิตยสาร Tatler และได้เลิกกิจการบริษัท เวิลด์ เพรส จำกัด
ซึ่งเป็นบริษัทย่อย

เดือนพฤศจิกายนของปี 2543 บริษัทฯ ได้ร่วมลงทุนในบริษัท เว็บ แอดไวซอรี่ จำกัด
เพื่อสร้างเว็บไซท์ด้านการเงินแห่งแรกในเมืองไทย แต่ไม่ประสบความสำเร็จ
จึงเลิกกิจการในปลายปี 2544

ในระหว่างปี 2544 บริษัทฯ มีความพยายามที่จะเข้าสู่ตลาดโฆษณาสมัครงาน
จึงได้เริ่มผลิตและจำหน่ายนิตยสารชีวิตงานขึ้นมา แต่ก็ไม่ประสบความสำเร็จ
จึงต้องทำให้หยุดการผลิตในเดือนมกราคม 2545

นอกจากนั้นในรอบปี 2544 บริษัทฯยังได้เพิ่มส่วนต่างๆ ในหนังสือพิมพ์บางกอกโพสต์ขึ้นมา
อันจะเป็นประโยชน์และเพื่อสนองความต้องการแก่ผู้อ่านในกลุ่มต่างๆ โดยในส่วนของ Your Money
จะนำเสนอข่าวทางด้านการเงิน การธนาคาร ข้อมูลและข้อแนะนำต่างๆ
เพื่อประโยชน์ในการบริหารการเงินและธุรกิจในชีวิตประจำวัน Learning Post
จะเป็นส่วนที่นำเสนอบทความต่างๆ ที่ครอบคลุมหัวข้อข่าวที่สำคัญๆ
ด้านการศึกษาในมุมมองของนักเรียน อาจารย์
นอกจากนี้ยังมีบทเรียนภาษาไทยที่จะเป็นประโยชน์ต่อผู้อ่านชาวต่างประเทศอีกด้วย

ในช่วงปลายปี 2545 บริษัทฯ ได้เตรียมการขยายธุรกิจเพิ่ม คือ
ผลิตและจำหน่ายหนังสือพิมพ์ธุรกิจรายวันฉบับภาษาไทยฉบับใหม่ โดยในไตรมาสสุดท้าย
บริษัทฯได้รับพนักงานใหม่สำหรับกองบรรณาธิการโพสต์ ทูเดย์ และในเดือนพฤศจิกายน 2545
ได้มีการแนะนำหนังสือพิมพ์ใหม่ให้กับตัวแทนผู้ซื้อโฆษณาได้รับทราบ

เดือนกุมภาพันธ์ ปี 2546 บริษัทฯ เปิดตัวหนังสือพิมพ์รายวันภาษาไทยฉบับใหม่ภายใต้ชื่อว่า “โพสต์
ทูเดย์” ซึ่งเป็นการนำเสนอหนังสือพิมพ์ธุรกิจรายวันที่มีรูปแบบที่เหมาะสมกับยุคสมัย
เพื่อรองรับกลุ่มผู้อ่านทั้งผู้อ่าน โดยทั่วไป และกลุ่มเป้าหมายเฉพาะด้านธุรกิจ

ช่วงปลายปี 2546 แผนกหนังสือ ซึ่งเน้นการพิมพ์หนังสือภาษาอังกฤษได้หยุดธุรกรรมต่างๆ
แต่อย่างไรก็ดี ทางบริษัทฯ
ได้มีความตั้งใจที่จะกลับมาดำเนินการผลิตหนังสือขึ้นมาอีกในอนาคตอันใกล้นี้
แต่จะเป็นการพิมพ์ในรูปภาษาไทยแทน

2.2 ภาพรวมการประกอบธุรกิจและการแบ่งการดำเนินงานในกลุ่มบริษัทฯ

บริษัท โพสต์ พับลิชชิง จำกัด (มหาชน)
ประกอบธุรกิจหลักในการผลิตและจำหน่ายหนังสือพิมพ์รายวันภาษาอังกฤษ ”Bangkok Post” ,
หนังสือพิมพ์รายวันภาษาไทย “โพสต์ ทูเดย์” , หนังสือพิมพ์รายสัปดาห์ภาษาอังกฤษ “Bangkok
Post Student Weekly” , ผลิตหนังสือแทรกในหนังสือพิมพ์ Bangkok Post นอกจากนี้บริษัทฯ
ยังให้บริการทางด้านงานพิมพ์ อื่น ๆ เช่น นิตยสาร แผ่นพับ โบร์ชัวร์ หนังสือต่างๆ
แก่บริษัทในเครือและลูกค้าภายนอกอีกด้วย

  --------------------- ------------------------ ------------------------
  ประเภท                ชื่อผลิตภัณฑ์ / แผนก          บริษัทเจ้าของผลิตภัณฑ์

  หนังสือพิมพ์                                       

  หนังสือพิมพ์รายวัน         Bangkok Post             บมจ. โพสต์ พับลิชชิง

  หนังสือพิมพ์รายวัน         โพสต์ ทูเดย์                บมจ. โพสต์ พับลิชชิง

  หนังสือพิมพ์รายสัปดาห์      Bangkok Post Student     บมจ. โพสต์ พับลิชชิง
                        Weekly                   

  งานพิมพ์เชิงพาณิชย์        แผนกอัลลายด์ พริ้นท์เตอร์ส     บมจ. โพสต์ พับลิชชิง

  นิตยสาร                                         

  นิตยสารรายสัปดาห์        ชีวิตงาน (หยุดผลิต)          บมจ. โพสต์ พับลิชชิง

  นิตยสารรายเดือน         ELLE (หยุดผลิต)            บจก. ฮาเชท ฟิลิปปาคิ โพสต์

                        ELLE DÉCORATION(หยุดผลิต)  บจก. ฮาเชท ฟิลิปปาคิ โพสต์

                        CLEO (หยุดผลิต)            บจก. ฮาเชท ฟิลิปปาคิ โพสต์
                                                 เอซีพี

  นิตยสารรายสามเดือน      BMW                      บจก. ฮาเชท ฟิลิปปาคิ โพสต์
  --------------------- ------------------------ ------------------------

โครงสร้างการถือหุ้นของบริษัทและบริษัทย่อยในปัจจุบันเป็นดังนี้

51.00 % 100.00 %

51.00 %

หมายเหตุ บริษัทฯ ถือหุ้นในบริษัท เว็บ แอดไวซอรี่ จำกัด เป็นจำนวนร้อยละ 75.3 ซึ่งบริษัทฯ
ดังกล่าว ได้ปิดกิจการในปี 2544 ขณะนี้อยู่ระหว่างการชำระบัญชี

2.3 รายได้รวมทั้งกลุ่มของบริษัทในระยะ 4 ปีที่ผ่านมา

  (ล้านบาท)

[TABLE]

หมายเหตุ ในปี 2544 บริษัท เว็บ แอดไวซอรี่ จำกัด ได้ปิดกิจการลง
ขณะนี้อยู่ระหว่างการชำระบัญชี